На основу Решења Привредног суда у Чачку Ст. бр. 373/10 од 28.01.2011. године o покретању стечаја и Решења СТ 373/2010 од 28.06.2011 године о банкротству, и одлуке Одбора поверилаца од 20.6.2017 године а у складу са чланoвима 131., 132. и 133. Закона о стечају (Службени гласник Републике Србије бр. 104/2009) и Националним стандардом бр. 5 о начину и поступку уновчења имовине (Службени гласник Републике Србије бр. 13/2010) стечајни управник стечајног дужника

 **„EUROTOURS“доо у стечају**

**ГУЧА (варошица), Трг Слободе бб**

**ОГЛАШАВА**

**Продају стечајног дужника као правног лица јавним надметањем**

**Целина 1:Предмет продаје у овој продајној целини је стечајни дужник као правно лице.** Најважнију имовину стечајног дужника чине:

* **Права на Хелиодрому као објекту у изградњи који се налази у Гучи у складу са документацијом из елабората о процени**
* **потраживања према елаборату о процени имовине**

**Почетна цена за продајну целину 1 износи: 2.080.909,00 динара**

**Депозит з аучешће на јавном надметању: 832.363,60 динара**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **20.000,00** **динара без ПДВ** Профактура се може преузети код стечајног управника , сваког радног дана у периоду од 8.00 до 15.00 часова,
2. уплате **депозит** на текући рачун број: 840-313802-10,Привредни суд Чачакили положе гаранцију наплативу на први позив, најкасније **5 дана** пре одржавања продаје (рок за уплату депозита односно полагање гаранције је 27.9.2017 год.)
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 8.00 до 15.00 часова а најкасније 7 дана пре заказане продаје (уз претходну најаву стечајном управнику).Потребно је да потенцијални купци пре одлуке о куповини изврше сопствену проверу података и документације наведених у продајној документацији.

Након уплате депозита а најкасније до 28.9.2017.год., потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита , потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **2.10.2017 године** у **12.00 часова** на следећој адреси: **Канцеларија стечајног управника Агенција „МК Нешковић“Ивањица,ул.Кирила Савића 22**.

**Регистрација учесника** почиње у 10.00 ,а завршава се 11.50, на истој адреси**.**

Стечајни управник спроводи јавно надметање у складу са Националним стандардом број 5 о начину и поступку уновчења имовине.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на наведени рачун најкасније до 4.10.2017 године, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 5 радна дана од дана одржавања јавног надметања, под условом да је депозит који је обезбеђен гаранцијом уплаћен на наведени текући рачун. Проглашени Купац је дужан да уплати преостали износ купопродајне цене у року од 20 дана од дана потписивања купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, или под другим условима одређеним у изјави о губитку права на повраћај депозита,губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на наведени рачун у року од два радна дана од пријема обавештења којим се проглашава за купца, након чега ће му бити враћена гаранција; У конкретном случају, купопродајни уговор потписује се у року од 5 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Порезе и трошкове овере уговора и друге трошкове који произлазе из закљученог купопродајног уговора у целости сноси купац.

Oвлашћено лице: Стечајни управник Нешковић Милић контакт телефон:063/285-617